Cornelius Holmboe

Cornelius Holmboe (1881–1947) var en norsk jurist, pressemann og politiker (Ap).

Holmboe ble cand.jur. i 1903. Han arbeidet deretter i arbeiderpressen, først i Solungen og deretter i 1ste Mai.

Holmboe startet senere sin egen sakførerpraksis i hjembyen Tromsø. Han ble mye benyttet som advokat for Arbeiderpartiet, og han representerte blant annet Oscar Torp og Martin Tranmæl i den store militærstreikesaken i 1924. Holmboe var justisminister i den kortlivede Hornsrud-regjeringen i 1928.

I 1937 ble Holmboe utnevnt til sorenskriver i Nord-Hedmark. Fra 1946 var han medlem av styret i Statens pensjonskasse.

Under andre verdenskrig satt han i fangenskap på Grini fra 1944 og frem til frigjøringen i mai 1945.

Referanser 

Norske advokater
Norske redaktører
Norske justisministre
Ap-statsråder
Norske statsråder 1905–1940
Fanger på Grini fangeleir
Dybwad (slekt)